Stem vir ’Kouga Express’ oud-redakteur as voorbladnooi | News24
Stem vir ’Kouga Express’ oud-redakteur as voorbladnooi
Stem vir oud-Kouga Express redakteur, Lizelle Verrall as die voorbladnooi vir die Afrikaanse tydskrif Sarie. Foto: CARLA VAN DYK
BEKEND as iemand wat nooit vir ’n uitdaging agteruitstaan nie, het sy die mediawê-reld vir die van ’n dosent verruil. Nou hoop sy om eersdaags op die voorblad van die gewilde Afrikaanse tydskrif, Sarie, te pronk.
“Ek het nog nooit vir enige skoonheidskompetisie - of enige ander tipe kompetisie van ’n soorgelyke aard - ingeskryf nie. Na vriende my aangehits het om vir Sarie se 2015 Voorbladgesigkompetisie in te skryf, het ek besluit om ’n bok vir sports te wees,” sê Lizelle Verrall (35), beter bekend aan Kouga Express-le-sers as Lizell Delport-van Wyk.
Lizelle was van 2007 tot 2011 die redakteur van die Kouga Express.
“Dit sal vir my ’n groot eer wees om as finalis gekies te word, nie eens gepraat van om as die wenner aangewys te word nie.”
Volgens Lizelle is die perfekte Sarie-voorbladgesig iemand wat hulself is. “’n Natuurlike skoonheid, iemand wie se oë lewe,” sê Lizelle.
“Enigiemand kan modelmooi lyk met programme soos Photoshop, die regte beligting, salonhare en die perfekte grimering. Ek glo ’n vrou se skoonheid lê in haar natuurlike gelaatstrekke - die glimlagplooitjies om haar mond en oë, asook die een of twee grys haar-tjies wat hier en daar kop uitsteek.
“Dit is mos iemand waarmee ellke vrou mee kan identifiseer en nie minderwaardig voel wanneer daar na haar gekyk word nie.”
Lizelle beskryf haarself as iemand met ’n positiewe gesindheid teenoor die lewe. “Ek is mal oor lag en het ‘n sagte plek vir diere. Ek hou daarvan om met mense te werk, en pro-beer daagliks om ’n verskil in iemand se lewe te maak - al is dit net om iemand se dag op te kikker deur ’n glimlag met hulle te deel,” sê sy.
“Toe ek my vriende vra hoe hulle my sou opsom, het hulle geantwoord dat ek ‘n baie lojale persoon is en dat ek altyd tyd maak om na iemand te luister en altyd help waar ek kan.”
Op die vraag wat sy omtrent haarself sou verander, vra sy laggend: “Is dit nou persoonlikheidsgewys of liggaamlik? Ek sou graag meer geduld wil hê. Nie noodwendig met ander nie, maar met myself ook. Liggaamlik ... ja wel, ek sou nie omgee om oor die nodige deursettingsvermoê te beskik om van daardie eksta paar sentimeters ontslae te raak nie.”
Lizelle, wat op Jeffreysbaai grootgeword het, is op 1 November 2014 met Stephen Verrall getroud. Hulle bly tans in Port Elizabeth en het saam vier kinders: Ethan (13), Jonelle (11), Luke (10) en Markus (6).
Sy is tans ’n dosent in Joernalistiek en Mediastudies by Damelin Kollege in Port Elizabeth.
Om vir Lizelle te stem, besoek http://voorbladgesig.sarie.com/entries/lizelle-verall// en gee haar ’n sterre-toekenning - hoe meer sterre hoe beter is haar kans om as een van die finaliste aangewys te word. Stemme is tot een per persoon beperk. Diegene wat stem, staan ’n kans om ’n geskenkpak te wen